**ΘΕΜΑ : ΤΡΟΠΟΠΟΙΗΣΗ ΛΕΙΤΟΥΡΓΙΑΣ βιβλιοθηκης θεατρικων σπουδων**

**02/06/2020**

**Τροποποίηση λειτουργίας Βιβλιοθήκης Θεατρικών Σπουδών**

Αγαπητοί χρήστες της Βιβλιοθήκης Θεατρικών Σπουδών,

Κατόπιν της υπ. Αριθμ. Δ1α/ΓΠ.οικ33457 (ΦΕΚ 2038/30/05/2020) απόφασης και με βάση τη σχετική εισήγηση της Διεύθυνσης της ΒΚΠ προς την Εφορεία της ΒΚΠ και τις Πρυτανικές Αρχές (η οποία βασίζεται στην πρόταση επαναλειτουργίας του ΣΕΑΒ), η Βιβλιοθήκη του Τμήματος Θεατρικών Σπουδών του Πανεπιστημίου Πατρών, προχωρά σε τροποποίηση της λειτουργίας της αποκλειστικά για την εξυπηρέτηση αιτημάτων δανεισμού και επιστροφών, με περιορισμένο ωράριο (10:00-13:30).

Για να μπορέσετε να δανειστείτε βιβλία στο ειδικό καθεστώς λειτουργίας λόγω COVID-19 χρειάζεται να συμπληρώσετε την ειδικά διαμορφωμένη φόρμα αιτήματος δανεισμού, ακολουθώντας τις αναλυτικές οδηγίες που βρίσκονται στον σύνδεσμο της <https://library.upatras.gr/news/covid>. **Θα πρέπει να έχετε κάνει από νωρίτερα την αναζήτηση των βιβλίων** που επιθυμείτε μέσω του [καταλόγου μας «Νηρέας»](https://nereus.lis.upatras.gr/), ο οποίος είναι προσβάσιμος σε 24ώρη βάση, και να έχετε κάνει κράτηση στο όνομά σας. Στη συνέχεια, αφού ειδοποιηθείτε από την υπάλληλο της Βιβλιοθήκης, τότε θα μπορείτε είτε να προσέρχεστε στην Βιβλιοθήκη και να τα παραλαμβάνετε (με ραντεβού).

**Επισημαίνεται ότι δεν επιτρέπεται η παραμονή των χρηστών στην Βιβλιοθήκη και η χρήση του αναγνωστηρίου, παρά μόνο η επίσκεψή τους έως τον χώρο εισόδου για τον δανεισμό ή την επιστροφή υλικού και κατόπιν τηλεφωνικού ραντεβού!**

Υπενθυμίζεται πως με βάση τους κανόνες δανεισμού της Βιβλιοθήκης Θεατρικών Σπουδών, οι διάφορες κατηγορίες χρηστών της Βιβλιοθήκης μας μπορούν να δανειστούν τον ανάλογο αριθμό βιβλίων. Στον αριθμό αυτό δεν συμπεριλαμβάνονται και τα τεκμήρια που ο χρήστης έχει ήδη δανειστεί από άλλες βιβλιοθήκες του Πανεπιστημίου και δεν έχει επιστρέψει. Λεξικά, εγκυκλοπαίδειες, ερευνητικές και διπλωματικές εργασίες, καθώς και περιοδικά δεν δανείζονται.

Εκ μέρους της Βιβλιοθήκης Θεατρικών Σπουδών